**Отчет за дейността на Н.Ч.”Димо Николов -1908” гр.Черноморец за 2018г.**

Уважаеми членове на Н.Ч.”Д.Николов -1908”,

Днес 21.03.19г. съгласно Поканата от ЧН ще проведем Общо – отчетно събрание на Н.Ч.”Д.Николов -1980” гр. Черноморец.

Българските читалища са институция представяща българската традиция и идентичност.Те са традиционни самоуправляващи се културно- просветни сдружения, които изпълняват и културно – просветни задачи.Съгласно Закона за народните читалища те са юридически лица с нестопанска цел.Основните насоки в дейността на читалището са:

* Запазване и развитие на духовните и културните ценностти на обществото.
* Подпомагане и запазването на традиционните читалищни дейности.
* Поддържане на автентичните форми на фолклора и осигуряване на възможности за продължаването на традицията.
* Осъвременяване ролята на библиотеките с цел приобщаването на гражданите към глобалното информационно общество.
* Популяризиране на книгата и четенето на хартиен носител,включване на библиотеките в седмицата на детската книга и изкуството за деца.
* Запазване на нематериалното културно наследство – песни, танци, поговорки и мелодии.

**| .Библиотечна дейност –** През изминалата година обогатихме библиотечния фонд с постъпването на 164 библиотечни единици- книги чрез покупка и дарение на стойност 1126.15 лв.

Направена бе частична инвентаризация на фонда, при която бяха отчислени 158 книги, отразени в инвентарната книга и книгата за движение на библиотечния фонд.

Всичко записани читатели за 2018г.-235, и заетите библиотечни материали 357.

Организирани бяха мероприятия с партньорство на ЦДГ”Делфинче” и ОУ „Хр. Ботев” и медии по повод Националата седмица на четенето и изкуствата за деца, като целта е приобщаването към четенето на хартиен носител и създаване на култура при посещение в библиотека.Децата посетили библиотеката получиха подарък- книжка и „молбата на книгата”.

**||.Културно – просветна дейност.**

Организиране на традиционните празници, културно – просветни мероприятия, конкурси, презентации и изложби.

Дейности по организиране на традиционният празник”Бабинден”- Ден на родилната помощ.

-партньорство с „Лозарско дружество” и Кметсво за провеждането на празника „Трифон Зарезан”

-работилничка за изработване на мартенички и кукерски маски и организиране изложба „Кукерска маска”, отличаване на най- хубавите

Маски и награждаване на всички деца взели участие в конкурса.

-сформиране на лазарска група, която запазва и предава обичая „Лазаруване” и участва в празника „Лазарица „гр. Созопол.

- гостуване на автори и презентация на книги – гостуване на Нидал Алгафари и представяне на поредицата му”Боже, защо Господ лъже”

-домакини и съорганизатори на историческа беседа на тема: Холокостът – приносът на България в спасяването на евреите.

-домакини на множество театрални постановки, концерти и фестивали.

-коледно тържество съвместно с ЦДГ „Делфинче” –„Дядо Коледа при нас”

**|||. Художествено – творческа дейност**

Запазване на нематериалното културно наследство.Групите и съставите

Съхраняват, развиват и предават местните традиции и обичаи и представят Черноморец и Общината достойно.

**Групи и форми към Читалището:**

-група начинаещи народни танци / деца/-15

-група съвременни танци – 10

-кръжок „Рисуване” 10

-работилнички -15

-Лазарска група – 12

-Коледарска група -12

-Танцов състав „Св. Николов” – 18

- Танцов състав „Любители” -20

-Група за обработен и автентичен фолклор -12

**Участие в концерти и фестивали:**

-Трето мартенски празничен концерт

-Танцов състав и Певческа група участваха в традиционния празник”Гура Мара” Миравци – Македония

-Празничен концерт посветен на 110 годишнина от създаването на Читалището

-Участие на Общински празник за Деня на детето -1 юни

-Участие на юбилейните фолклорни празници „Славееви нощи” в Айтос

- Певческа група” Песните на Тома Янчев” с.Росен

-Танцов състав взе участие в празника на Крайморие

-Участие на всички звена към Читалището в Третия Международния фестивал „Черноморски вечери” с гостуване на групи и състави от Гърция, Унгария, Сърбия, Македония,Украйна и български състави.

-Участие във фестивал в Нови Каловци –Сърбия.

-Никулденски празничен концерт и отпразнуване празника на града с гостуване на гайдарски състав, танцов състав от Момчиловци и солови изпълнения.

Повишаваме качеството на предлагания от читалището художествен продукт по различни поводи на концерти и спектакли.